钦定古今图书集成/明伦汇编/官常典/第642卷 > 石洪
## 钦定古今图书集成/明伦汇编/官常典/第642卷 > 石洪

按《唐书乌重引传》：“洪字濬川，其先姓乌石兰，后独以
石为氏。有至行，举明经，为黄州录事参军，罢归东都，
十馀年隐居不出。公卿数荐，皆不答。重引镇河阳，求
贤者以自重。或荐洪，重引曰：‘彼无求于人，其肯为我
来邪’？乃具书币邀辟。洪亦谓重引知己，故欣然戒行。
重引喜其至，礼之。后诏书召为昭应尉、集贤校理。”